Държавен вестник, бр. 86, 2012 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  86
Раздел VI
Наземни вертолетни пътеки за рулиране и 
наземни маршрути за движение на вертолети
Чл. 554. (1) За осигуряване на безопасност 
на едновременните операции при вертолетни 
маневри се взема под внимание завихрянето, 
предизвикано от силата на струята, създадена 
от ротора на вертолетите.
(2) Широчината на наземната вертолетна 
пътека за рулиране не може да бъде по-малка 
от 2 пъти най-голямата широчина на шасито 
(UCW) на вертолетите, които пътеката за 
рулиране е предназначена да обслужва.
(3) Надлъжният наклон на наземната 
вертолетна пътека за рулиране не може да 
надвишава 3 процента.
(4) Наземната вертолетна пътека за рули­
ране е необходимо да издържа на статично 
натоварване и да бъде в състояние да издържа 
трафика от вертолети, които вертолетната 
наземна пътека за рулиране е предназначена 
да обслужва.
(5) Наземната вертолетна пътека за ру­
лиране е в центъра на маршрута за наземно 
рулиране.
(6) Вертолетният маршрут за наземно ру­
лиране следва да се простира симетрично от 
двете страни на осевата линия в продължение 
на разстояние не по-малко от най-голямата 
обща широчина на вертолетите, които е пред­
назначен да обслужва.
(7) По вертолетния маршрут за наземно 
рулиране не се допускат обекти, с изключение 
на лесно чупливи обекти (на чуплива основа), 
които поради своята функция е необходимо 
да се намират там.
(8) Наземната вертолетна пътека за ру­
лиране и маршрутът за наземно рулиране е 
необходимо да осигуряват бърз дренаж, но 
напречният наклон на наземната вертолетна 
пътека за рулиране не може да надвишава 2 
процента.
(9) Повърхността на вертолетния маршрут 
за наземно рулиране е необходимо да бъде 
устойчива на въздействието на струята, пре­
дизвикана от ротора.
Раздел VII
Пътеки за рулиране по въздуха и маршрути 
за придвижване на вертолети по въздуха
Чл. 555. (1) Въздушната пътека за рули­
ране е предназначена да дава възможност 
за движение на вертолет над повърхността 
на височина, която обикновено се свързва с 
влиянието на земята, със скорост, по-малка 
от 37 km/h (20 възела).
(2) Широчината на вертолетната въздушна 
пътека за рулиране е необходимо да бъде поне 
три пъти най-голямата широчина на шасито 
(UCW) на вертолетите, които въздушната пъ­
тека за рулиране е предназначена да обслужва.
(3) Повърхността на вертолетната въздушна 
пътека за рулиране е необходимо да издържа 
на динамично натоварване.
(4) Напречният наклон на повърхността 
на вертолетната въздушна пътека за рули­
ране не може да надвишава 2 процента, а 
надлъжният наклон не може да надвишава 7 
процента. Във всеки случай стойностите на 
наклоните не може да надхвърлят ограниче­
нията по отношение на наклона за кацане 
на типа вертолети, за обслужване на които е 
предназначена дадената пътека за рулиране 
по въздуха за вертолети.
(5) Вертолетната въздушна пътека за ру­
лиране е в центъра на маршрут за въздушно 
рулиране.
(6) Вертолетният маршрут за въздушно 
рулиране се простира симетрично от двете 
страни на осевата линия в продължение на 
разстояние не по-малко от най-голямата обща 
широчина на вертолетите, които е предназ­
начен да обслужва.
(7) По маршрута за въздушно рулиране не 
се допускат обекти, с изключение на лесно 
чупливи обекти (на чуплива основа), които 
поради своята функция е необходимо да се 
намират там.
(8) Повърхността на маршрута за въздушно 
рулиране е необходимо да бъде устойчива на 
въздействието на струята, предизвикана от 
ротора.
(9) Повърхността на маршрута за въздушно 
рулиране е необходимо да осигурява влияни­
ето на земята.
Раздел VIII
Перони
Чл. 556. (1) Наклонът в която и да е по­
сока на вертолетната местостоянка не може 
да надвишава 2 процента.
(2) Вертолетната местостоянка следва да 
бъде с достатъчен размер, така че да побира 
кръг с диаметър поне 1,2 D на най-големия 
вертолет, който местостоянката е предназна­
чена да обслужва.
(3) Ако вертолетна местостоянка се използ­
ва за преминаващо рулиране, минималната 
широчина на местостоянката и свързаната 
с нея предпазна зона следва да бъде тази на 
маршрута за рулиране.
(4) Когато вертолетната местостоянка се 
използва за завиване, минималният размер 
на местостоянката и предпазната зона следва 
да бъде не по-малко от 2 D.
(5) Когато вертолетната местостоянка се 
използва за завиване, тя е заобиколена от 
предпазна зона, която се простира на разсто­
яние 0,4 D от ръба на вертолетната стоянка.
(6) За едновременни операции предпаз­
ните зони на вертолетните местостоянки и 
свързаните с тях маршрути за рулиране не 
се препокриват.